হাজারিবাগ জেলা
হাজারিবাগ জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ একাধিকবার বিভাজনের ফলে বর্তমান জেলাটির উৎপত্তি৷ পুর্বতন হাজারিবাগ জেলাটি থেকে ২০শে অগ্রহায়ণ ১৩৭৯ বঙ্গাব্দে (৬ষ্ঠ ডিসেম্বর ১৯৭২ খ্রিষ্টাব্দে) গিরিডি জেলা, ১৪ই জ্যৈষ্ঠ ১৩৯৮ বঙ্গাব্দে (২৯শে মে ১৯৯১ খ্রিষ্টাব্দে) চাতরা জেলা, ২৭শে চৈত্র ১৪০০ বঙ্গাব্দে (১০ম এপ্রিল ১৯৯৪ খ্রিষ্টাব্দে) কোডারমা জেলা ও ২৫শে ভাদ্র ১৪১৪ বঙ্গাব্দে (১২ই সেপ্টেম্বর ২০০৭ খ্রিষ্টাব্দে) রামগড় জেলা গঠন করা হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর হাজারিবাগ শহরে অবস্থিত এবং হাজারিবাগ সদর মহকুমা ও বরহী মহকুমা নিয়ে গঠিত৷